सफल जीवन का मंत्र बता गए श्रीश्री रविशंकर : प्रवीण
आर्टआॅफ लिविंग के संस्थापक श्रीश्री रविशंकर अनुयायियों को सफल जीवन का मर्म समझाकर शनिवार को दिल्ली लौट गए। राजकीय अतिथिशाला से रवाना होने से पहले सुबह स्वयंसेवकों से वन-टू वन मुलाकात कर परिचय लिया। उन्हें ध्यान प्राणायाम के साथ सेवा और सतकर्मों के काम में बढ़-चढ़ कर शामिल होने आग्रह किया। भक्त अगुवाई करते हुए एयरपोर्ट तक साथ पहुंचे। श्रीश्री इंडिगो विमान से दिल्ली के लिए रवाना हुए।
आयोजकने लोगों के प्रति आभार जताया : आर्टआॅफ लिविंग के वरीय शिक्षक प्रवीण कुमार ने महासत्संग के सफल आयोजन पर प्रत्यक्ष और अप्रत्यक्ष रूप से योगदान देने वालों का आभार जताया। उन्होंने कहा कि इतने कम समय में इतने बड़े आयोजन की तैयारी श्रद्धालुओं की गुरु भक्ति का ही परिणाम है।
उन्होंने कहा कि आयोजन में किसी भी तरह से सहयोग करनेवाले बधाई के पात्र हैं। उन्होंने कहा कि लगातार प्रचार और प्रसार में भक्त जुटे रहे। इसका परिणाम है कि मैदान श्रीश्री के भक्तों से भरा रहा है। उन्होंने कहा कि श्रीश्री ने रांची के लोगों को सफल जीवन जीने का मंत्र देकर विदा हुए। एयरपोर्ट पर भी उन्होंने भक्तों को आशीर्वाद दिया। आयोजन को सफल बनाने में शर्मिष्ठा कुमार, ऋषि शाहदेव, सबिता सिंह, अनूप कुमार चौधरी, उज्जवल भास्कर, प्रसन्ना डेविड, सौरभ, मुकेश, सुमित, बीके सिन्हा, पीएन सिंह, दिलीप केडिया, शशांक, केशव,अजीत, जिज्ञासा, सुमिता ने योगदान दिया।
hin_Deva hin_Deva hin_Deva hin_Deva